b"\n_START_ARTICLE_\nNew York Board of Trade\n_START_PARAGRAPH_\nEl New York Board of Trade \xc3\xa9s una borsa de comer\xc3\xa7, especialitzada en les operacions a terminis ( futures) que es refereixen a productes agr\xc3\xadcoles i alimentaris._NEWLINE_Les seves activitats principals s\xc3\xb3n hist\xc3\xb2ricament el comer\xc3\xa7 del sucre, del cacau -New York Coffee Sugar and Cocoa Exchange (CSCE)- i del cot\xc3\xb3: New York Cotton Exchange (NYCE). S'hi signen tamb\xc3\xa9 importants contractes en relaci\xc3\xb3 amb el caf\xc3\xa8, el suc de taronja (concentrat congelat). D'en\xc3\xa7\xc3\xa0 el maig de 2004, s'ha obert una secci\xc3\xb3 per al comer\xc3\xa7 de l'etanol, que ocupa un lloc cada cop m\xc3\xa9s important entre els carburants de substituci\xc3\xb3 a les energies f\xc3\xb2ssils._NEWLINE_El New York Board of Trade \xc3\xa9s una societat privada que juga un paper for\xc3\xa7a important en la vida econ\xc3\xb2mica i social de New York. La seva activitat genera, directament o indirectament, diversos milers de llocs de treball._NEWLINE_Durant els atemptats de l'11 de setembre de 2001, la sala dels mercats i la seu, instal\xc2\xb7lades al World Trade Center, van ser destru\xc3\xafdes. L'activitat va seguir a locals de socorss instal\xc2\xb7lats a Queens. El 2003, el NYBOT va arribar a un acord amb el New York Mercantile Exchange (NYMEX) i ha canviat de seu al World Financial Center."